Miwa mung suthpom pati ginjo ningdo 18 nambat 4 lang rapdo salang zuphpong mungga
中国共产党第十八届中央委员会第四次全体会议精神
时间:2014-11-12 14:52:18 来源:德宏团结报
Miwa mung suthpom pati ginjo ningdo 18 nambat 4 lang rapdo salang zuphpong go, 2014 ning shata 10 nhtoi 20 ya ko nna nhtoi 23 ya shani du hkra, Bekyin ko hpo hpong lai wa sai.
Ndai lang na zuphpong wa lom ai masha go, ginjo rapdo salang 199, shingnan salang ginjo rapdo salang 164 ni wa lom ma ai, ginjo htung hkang tara jep rapdo dinggrin rapdo salang ni hte seng ang ai mu lam de na hpu-on ni zuphpong sa madat lom ma ai, pati a ningdo 18 lang na lawu tsang gasa nkau hte laksan hpaji masha nkau ni mung sa madat lom ma ai. Zuphpong go ginjo mung masa dap ni aju jum ma ai, ginjo rapdo salang dinghkung mu madu Si Gyin Hpyin wa madung mungga hko tsun u ai.
Zuphpong hta Si Gyin Hpyin wa ginjo mung masa dap ni e chying hto nna hko tsun ai mungga hpe madat la ai hte dup bong ginrat yu, 《Miwa mung sut hpom pati ginjo ni a dam lada ai hku tara hte mungdan uphkang sawa na mu lam gaba lo malo ni hpe htu sit sawa na do dan da ai lam》 jep lajang yu nna myit hkrum da masai, Si Gyin Hpyin a 《Dodan laika 》 hpe zuphpong hta tsun hparan shadan dan rai u ai.
Zuphpong hta pati a ningdo 18 nambat 3 lang zuphpong hpo ai ko nna rai wa yang ginjo mung masa dap ni a mu htam lam hpe masat shagrau ya ma ai, yong myit lu ai go pati a ningdo 18 namdat 3 lang na zuphpong hpo ai ko nna rai wa yang, mungkan na masa n-gaja, mungdan gata na gram gumlai majan jat ai mu lit li, ginjo mung masa dap ni dam lada ai the pati a ningdo 18 hte ningdo 18 nambat 1, 2, 3 lang na zuphpong mungga atsam hpe hkan galo shatup hkrat wa, Miwa mung lak san nsam sup ai hpong shing ra masa gata na hkik hkam gaba ai danghkon hpe tso tso hpai sharot, Din Shau Hpyin munglun, "Malai 3" myit jasat, logadat hpaji hku majan jat sawa na myit jasat hte hpaji jo, ding hkung mu madu Si Gyin Hpyin wa matut manoi tsun ai lachyum mung ga madung hpe sung chyung ai hku hkan galo shatup hkrat wa, pati, hpyen,mungdan ting na amyu sha yong hpe myit woi jahkrum la nna, mungdan gata, mungkan na mu lam gaba 2 hpe hprai lajang, ngang grin ai ko nna rot jat wa na mu htam ladat hpe atsom magra shangang, mu masing hpe shagrin ton rai, gram gumlai ai mu lam shagu hpe dam lada sung chyung ai hku htu sit hkrat wa, myit jasat lam, tara lam hte yo sing ai ko gram gumlai majan jat ai ngang grin, mung gata, mai gan kyit hkai, mung makop, pati, mungdan, hpyen mu lam gram lajang sawa ai lam hta majan masing, yong hkum zup, tsan tsan na hku yu nna galo sawa na, ginjo mung masa dap ni ja sutgan majan jat sawa ai masa nnan hte mai hko lu, mu lam ma hkra gon lajang ai myit jasat hta ladat nnan galo hkrat wa, kyet shop ai hte ja sutgan hpong shingra majan jat sawa ai ko na ru-yak mang hkang hprai lajang kau, masha a nga pra lam hpe amahkam lu na hte sharai jahkuk sawa, pata a mung masha lam yan masa sharin shapan shamu shamot galo sawa ai mu ganoi kre mat wa, yat tsam lai hpe ding yang ninghkap sawa, lam magup na hkrit makran ra ai mu lam hpe atsom htang galo sa wa lu, lam magup de na mu htam sa wa ai lam hta akyu yi-ngam nnan lu la, pati hte mungdan a magam mu lam na majan jat sa wa ai lam hta lam nnan hpo sawa lu sai.
Zuphpong hta tso htum ai hku nna shagrau ai go grau nna go pati a ningdo 11 nambat 3 lang na zuphpong hpo ai ko nna rai wa yang anhte mungdan ni hpong shingra masa gata na tara hte go maden sa wa ai lam hta labau hku nna akyu yi-ngam gaba lu la sai, dam lada ai hte tara hte mungdan uphkang ai mu lam gaba tsom ra hpe maram shapro nna htu sit sa wa lu, dam lada ai hte lu su ngui pyo ai hpong shingra go maden ton, chyunghua amyu a hkik hkam gaba wa na myit mada lam hpe lu shabyin dat, sung chyung ai hku gram gumlai, galo jahtuk sa wa ai hte Miwa mung laksan nsam sup ai hpong shingra masa tara atsom majan jat sawa lu, pati a uphkang madang hpe satso dat lu nna dam lada ai hku nna tara hte mungdan uphkang ai mu hpe atsom htu sit sa wa lu sai nga myit maram lu ma ai.
zuphpong hta tsun shapro ai, prat masa nnan mu lit nnan ko lade nna, anhte pati ni mungdan gata mungkan na mu lam gaba 2 hpe atsom hprai sum rat gaja, anhte mungdan na majan jat sawa na madung gin jang hpe atsom makop lahku lang sawa, hpong shingra na n-gun hpe atsom hprai gaja, hpong shingra na akyu hpe shabung shara dat, hpong shingra lapran na mu hpe atsom hprai sum rat, hpong shingra na lai kyang hpe jahtuk sharai dat rai, anhte mungdan hpong shingra masa galai hkrat wa ai lam hta atun amasa re hte masa gaja nna, ja sutgan majan jat, mung masa tara danleng, kung hpan laili hpaji wumja, hpong shingra rapra, tu hkrung masa gaja ai mu lu shabyin dat, anhte mungdan zim ra ai hte majan jat sawa lu na bandung hpe shabyin dat rai, tara hte uphkang galo jahtuk sawa na lam hta akyu asung atsom jashon hkrat wa lu na.
Zuphpong hta gahtap matsun ai, dam lada ai hku tara hte mungdan uphkang sawa ai mu htu sit sawa na go, pati a ningdo 18 nambat 3 lang na zuphpong mungga nan hkan galo shatup sawa, Miwa mung lak san nsam sup ai hpong shing ra masa gata na hkik hkam gaba ai danghkon tso tso hpai sharot, Ma Hke Si Le Nin myit masa, Mau Ze Tung myit jasat, Din Shau Hpyin mung lun, "Malai 3" madung myit jasat, logadat hpaji hku majan jat sawa na myit jasat hte hpaji jo, dinghkung mu madu Si Gyin Hpyin wa a matut manoi tsun ai lachyum mungga madung hpe atsom hkan galo shatup hkrt wa, sut hpom pati e ding yang woion, mung chying sha ni madu tai, tara hte mungdan uphkang ai lam hpe atsom shabung numhtan dat, Miwa mung lak san nsam sup ai hpong shingra masa tara hte uphkang ai lam hpe ntat nhprai ai hkom sawa, tara ganu a ubadi tara shing kang hpe nan makop lahku, tara ko hkan nna mungchying sha ni a akyu hpe makop lahku, hpong shing ra rapra ding man lam hpe lahku, mungdan wunli ngang grin na hpe makop lahku rai, "Latsa ning 2" lu shabyin sawa lu na ban dung hpe galo shakut, Chyunghua amyu a hkik hkam gaba ai mungdan lu shabyin sawa na lam hta n-gun mi alu re tara ama hkam lu na.
Zuphpong hta tsun shapro ai, tara the mungdan uphkang ai mu hpe atsom htu sit sawa lu na ban dung madung go Miwa mung lak san nsam sup ai hpong shing ra masa na tara hkrang go maden da, hpong shing ra masa na tara hte mungdan up hkang lam go maden sawa ra ai. ndai go Miwa mung sut hpom pati e woion ai gata hta, Miwa mung lak san nsam sup ai hpong shing ra masa tara ding yang lang, Miwa mung lak san nsam sup ai hpong shing ra masa gata na tara munglun hkan galo shatup hkrat wa rai, htap htuk ai ubadi tara hkrang masa byin mat wa lu, akyu madang tso ai uphkang tara hkrang nga,shadut shadep uphkang tara atsom re lu, n-gun mi alu re uphkang tara lu ra ai, pati hpung gata na htung hkang tara atsom do masat da, tara hte mungdan uphkang , tara ko hkan nna ahkang jum, tara ko hkan nna uphkang ai mu hpe ding yang rau jom htu sit sawa, tara hte uphkang ai mungdan, tara hte uphkang ai asuya, tara hte uphkang ai hpong shingra go maden hkrat wa, logadat hpaji hku tara do masat da, tara ja ja hte tara hkan galo shatup, tara rap ra, mung masha yong tara hkan ai mu lu shabyin dat rai, mungdan uphkang lajang ai hkrang hte uphkang lajang ai n-gun hpe prat madang dep ai hku galo sawa ra ai, mu bandung madung ndai lu shabyin dat na go, Miwa mung sut hpom pati e nan woi uphkang, mung chying sha ni madung, upadi tara a gata masha hkum shagu rap ra, tara hte mungdan uphkang, htung lai gaja hte mungdan uphkang ai hpe gapyon lang, Miwa mung na byin masa ko hkan nna uphkang sawa na.
Zuphpong hta gahtap matsun dat ai, sut hpom pati uphkang ai go Miwa mung lak san nsam sup ai hpong shing ra masa na lak san re masa re, hpong shing ra masa na tara hte mungdan uphkang ai ama hkam lu na matu re, sut hpom pati woion ai hpe tara hte mungdan uphkang sawa ai mu lam shagu hta hkan galo shatup sawa ai go, anhte mungdan hpong shing ra masa na tara hte uphkang go maden sawa ai mu ko na maram langai rai nga ai. anhte mungdan na tara ganu hta Miwa mung sut hpom pati woion uphkang na hku do masat da nga ai, sut hpom pati woion na go, hpong shing ra masa na tara hte uphkang na ko ra ai mu rai nga ai, pati hte mungdan nga ra ai, mungdan ting na amyu sha yong a akyu hte seng hkat, ngui pyo na lam hte seng hkat nga ai, tara hte mungdan uphkang ai mu atsom htu sit sawa na lam hta nan ra nga ai, sut hpom pati woion ai hte hpong shing ra masa na tara hte uphkang ai go maren sha re, hpong shing ra masa na tara hte uphkang na ko go sut hpom pati nan woion ra ai, pati e woion ai gata hta go hpong shing ra masa na tara hte nan uphkang ra ai, pati e woion ai gata hta tara hte mungdan uphkang, uphkang tara hkan shatup yang she, mung chying sha ni madu tai ai hpe lu shadan shapro, mungdan hte hpong shing ra nga sat nga sa lam na tara hte uphkang ai lam hpe atsom htu sit sawa lu nga ai. tara hte ahkang jum, ubadi tara hte mungdan woi gon hkang, pati ni pati gata na htung tara hte pati hpe gon up hkang ra na.
Zophpong hta tara hte mungdan uphkang hkrat wa na mu atsom htu sit galo sawa na mu lit gaba atsom do masat da sai.ndai go: tara ganu hpe madung shatai ai Miwa mung lak san nsam sup ai hpong shingra masa na ubadi tara hkrang hpe a tsom galo jahtuk hkrat wa, tara ganu atsom lang hkrat wa, tara hte uphkang ai mu atsom htu sit sawa, tara hte uphkang ai asuya lawan go maden sawa, tara rap ra lam ama hkam lu, tara kam sham ai madang satso dat, masha yong myit hta tara hte uphkang ai myit jasat rong, tara hte uphkang ai hpong shing ra go maden ai mu htu sit sawa, tara hte uphkang ai mu htam hpung go shangang.pati ni tara hte uphkang ai mungdan woion lam hpe atsom galo jahtuk shangang hkrat wa na.
Rapdo zuphpong hta tsun shapro ai, upadi tara go mungdan uphkang ai ahkyak laknak rai nga ai, upadi tara gaja go uphkang gaja na npot rai nga ai. Miwa mung nsam rong ai hpong shingra masa upadi tara uphkang hkrang go maden sa wa na rai yang, upadi tara do shapro ai lam shong hkan shagrin sa wa, upadi tara do shapro ai lam hte htu sit asung jashon dat, upadi tara do shapro ai shatang madang tso na hku ahkyak la nna magra sa wa ra ai. Masha hpe ahkyak la, masha a matu upadi tara do shapro ai myit masa hkan shatup, hpong shingra masa akri myit hkan shatup nhtom, do shapro ai upadi tara lam shagu upadi tara ganu lachyum hte htuk hko, mungchying sha ni a myit masin shadan lu, mungchying sha ni madi shado ya hkra rai ra ai. Dingman, rap ra, danleng ai tara masa hpe upadi tara do shapro lam ko shalom bang ra ai, upadi tara do shapro htung hkrang jahkum shatsup, upadi tara do shpro, gram sharai, dom kau, htai hpaga dan ai lam gapyon sa wa, upadi tara a ten lawan ra ai lachyum, hkumtsup lachyum, lade lachyum, akyu rong lachyum shakang shaja dat ra ai. Upadi tara hte mungdan uphkang na rai yang, shong nnan upadi tara ganu hte uphkang lam hkan shagrin ra ai, upadi tara hte ahko ahkang manat sa wa na rai yang, shong nnan upadi tara ganu ko hkan nna ahko ahkang manat ai lam hkan shagrin ra ai. Upadi tara ganu lang sa wa ai hte jep shadut htung tara do jahkum, mungdan mungchying sha gasa zuphkpong gaba hte dinggrin rapdo a upadi tara ganu jep shadut htung tara jahkum shatsup, upadi tara ganu tsun htai lamang htung hkrang do jahkum ton ra ai. Upadi tara do shapro htung hkrang jahkum shatsup, pati hpung ni upadi tara do shapro mu hpe gon shaja, pati hpung ni upadi tara do shapro mu lam hta na mu manghkang gaba dodan ai lamang jahkum shatsup, upadi tara do shapro ahkang lu ai mungchying sha gasa zuphpong rapdo ni upadi tara do shapro mu lam hta na htung hkrang do jahkum, ginwang lok jung da ai mare gaba hta tara hte tup upadi tara do shapro ahkang jo ya ra ai. Grau htaphtuk ai hku upadi tara do shapro, myit hpom htung masa hku upadi tara do shapro lam htu sit, upadi tara do shapro mu bungli tam lajang sa wa na hte dup shagrin htung tara jahkum shatsup, upadi tara do shapro rungdap ni madung lit la, hpong shingra lam magup de na ni upadi tara do shapro mu hkan lom na mahkrun hte ladat do jahkum shatsup, mung masha ni upadi tara do shapro mu hkan lom ai mahkrun wo gaba dat rai ra ai. Madung shingwang hta na upadi tara do shapro lam galo shaja, ahko ahkang rapra, ginjang gaja rapra, hkan tara rapra lu ai upadi htung tara lawan jahkum shatsup sa wa, mung masha hkum ahko ahkang, sutgan ahko ahkang, mung masa ahko ahkang re lam magup de na ahko ahkang n shingnen hkra na hku ama hkam da, mung masha ja sutgan, laili laika, hpong shingra re lam magup de na ahko ahkang ama hkam da ra ai. Upadi tara do shapro lam hte gram sharai dodan lam hpe matut dat ra ai, ahkyak mu gaba gram sharai yang tara sakse nga, upadi tara do shapro yang gram sharai lam hte sutgan hpong shingra rot jat lam ra gadon ai ko htukhko hkra galo sa wa ra ai.
Rapdo zuphpong hta tsun shapro ai, upadi tara a sumri go lang hkrat wa na ahkyak rai nga ai, upadi tara a shingkang mung lang hkrat wa na lam she ahkyak rai nga ai. Atsang shagu na asuya ni pati e woion ai gata, upadi tara e uphkang sa wa ai npu hta magam bungli galo sa wa ai htung lai hkan shagrin ra ai, ta tut bungli grau htaphtuk, ahko ahkang mu lit hte tara do masat da, tara hkan shaja, danleng rapra dinghpring, jet san madang tso, tara hkan sa kam sham lu ai upadi tara uphkang asuya go gap sa wa ra ai. Tara hte tup asuya ta tut akyu asung tsep kop jashon sa wa, runghkrang, ta tut akyu asung, ahko ahkang shingwang, lamang, magam lit ni hpe tara do masat da, asuya ahko ahkang hpe jahpan buk galo da ai htung tara lang mat wa ra ai. Tara hkan nna dodan ai htung masa do jahkum shatsup, mung shawa hkan lom, hpaji ninghkring ni dup shagrin, n myit madom lam yu shadon, tara shang lam jep maram, shawa hpung hku dup dodan jahkrup da ai lam hpe ahkyak gaba ai uphkang dodan tara lamang hku galo mat wa, uphkang rungdap gata na ahkyak gaba ai dodan lam hpe tara shang jep jahkrup hkrang masa hku galo da, ahkyak gaba ai dodan lam hpe pra nga dingsa magam lit jo n jo yu jep na htung tara hte magam lit nhtang jep sa wa na hkrang masa go gap da ra ai. Uphkang tara hkan shatup hkrang gram sharai lam shangang, uphkang tara hkan shatup lam hte hka mara zang mu htai hpaga lam matut dat ai tara hkrang do jahkum da ra ai. Tara ja ai hku dingman rapra chyoi pra ai tara lang shatup masa hkan shagrin, tara shut sat lawat amyu myu lajang je yang, mung shawa masha akyu ara hte seng hkat ai ahkyak mu lam hta na tara hkan shatup lam galo shaja, uphkang dodan ahkang shadon shadang htung tara do jahkum shatsup da, uphkang tara hkan shatup lit tsep kop hkan galo du ra ai. Uphkang ahko ahkang tek gon ai hte jep gon lam galo shaja, galo shut ai lam sharai lajang san shadut tara hkrang jahkum shatsup rai ra ai. Asuya mu shadan shaleng lam tsep kop htu sit sa wa, shadan shaleng lam tut nong galo, nmai shadan shaleng ai lam hta lai nna kaga lam ni hpe go dodan lam shadan shaleng, galo sa wa ai lam shadan shaleng, gonhkang lam shadan shaleng, akyu htam lam shadan shaleng, jahtum na lam shadan shaleng rai ra ai.
Rapdo zuphpong hta tsun shapro ai, dingman rapra ai go upadi tara upahkang ai lam hta na sumri rai nga ai. Tara rung ni dingman yang go hpong shingra dingman lam hpe ahkyak dik ai asung woi jashon lu nga ai, tara rung ni nding man jang go hpong shingra dingman lam hpe grai jahten hkra nga ai. Tara rung dap gonhkang htung masa hte tara rung ahko ahkang lang hkrang masa hpe jahkum shatsup ra ai, tara rung na sat lawat shabung shara, tara rung a shamu shamot lam hpe jep gon shaja nna mungchying shawa masha ni hpe tara mu manghkang shagu hta rapra dingman ai akyu hkam sha shangun ra ai. Dingbai dingna nnga ai sha dingman rapra ai hku mara shen dodan ahkang hte jep lajang ahkang hkan shatup sa wa na htung tara sharai jahkrak sa wa na hku ama hkam da, woi on ningbo ni tara rung na mu bungli hpe sa tsun je hpre, mara mu manghkang lajang je yang ai ko ga sa tsun garum re lam hpe ka matsing ton, shawa shabra na hte mara lit shagun na htung tara galo da, tara mu gun masha ni tara mu lit galo shatup makop maga tara hkrang do jahkum da ra ai. Tara rung a hkohkang lang masa sharai jahkrak, mara mu shen dodan ahkang hte tara hkan shatup ahkang garan ginhka ai tara hkrang gram sharai lam htu sit sa wa, tso htum mungchying sha tara rung ko yu jep gawan tara dap jung da nhtom, uphkang ginra rap lai ai mungchying sha tara rung hte mungchying sha tara jep rung jung da na lam sok sumru, tara jep rung ni shawa akyu ara lam shok shon ai htung tara do masat da na lam sok sumru rai ra ai. Byin teng ai amu hpe npot shatai, upadi tara hpe jitna shatai ai lam hkan shagrin, mara shen je yang lam hpe madung dat ai shok shon htung tara gram sharai lam htu sit dat, zang mu lajang shatang pra nga ding sa ama hkam ai masa hte zang mu shen lajang ai lam nhtang jep san shadut htung tara lang hkrat wa ra ai. Mungchying shawa masha ni tara mu ko hkan lom lu na lam ama hkam da, tara mu hta htinglu htingram, tara mu hta hkan madat lom, shok shon san laman re tara mu shamu shamot lam ko mungchying shawa masha ni hkan lom lu na hku ama hkam da, mung masha shen lajang lom salang htung tara jahkum shatsup, hpo hpyan, byin masa, san pra, mung masha kyu shon ai dan leng tara hkrang galo da ra ai. Masha ahko ahkang tara ama hkam shaja sa wa ra ai. Tara mu shamu shamot lam hpe jep gon shaja, tara jep dap ni jep gon ahkang lang sa wa ai htung tara jahkum shatsup, hka mara mu shok shon, mung masha amu shok shon, uphkang amu shok shon ai lam hpe jep gon shaja sa wa, mungchying sha jep gon salang htung tara jahkum shatsup, tara shingdu ko hkyem sa jo ai lam tengtup nmai na, mayun gata galo ai mu, masha myiman yu ai mu, ja gumhpro hte galo ai mu tengtup nmai na.
Rapdo hpong hta tsun shapro ai, upadi tara shingkang hpe mungchying sha ni e myit kro gata ko nna madi shado ai hte tengman ai hku kam sham ra ai. Mungchying sha ni a ahko ahkang hpe upadi tara hte ama hkam ton ra ai, upadi tara shingkang hpe mungchying sha ni makop maga ra ai. Hpong shingra masa upadi tara uphkang myit atsam hpe hton matut sa wa ra ai, hpong shingra masa upadi tara uphkang lai maka go maden sa wa, hpong shingra ting na ni upadi tara e uphkang ai hpe hkan sa na myit n-gun shakang shaja sa wa, tara hkan yang arong satang lu, tara tot yang myi man sum ai shingra masa byin lu hkra, mungchying shawa yong hpong shingra masa upadi tara e uphkang ai hpe dinghpring kam sham ai masha, myit tsu rai hkan shatup ai masha, myit dung ai makop maga masha byin shangun ra ai. Hpong shingra ting hta upadi tara myit masin shadun ton, upadi tara uphkang lam hko shabra sharin shapan sa wa, upadi tara uphkang sharin shapan lam hpe mungdan sharin shapan hkrang hpon hte myit tsam madang go shangang ai lachyum ko shalom bang sa wa ra ai. Ahtik atsang lo malo hku shingwang lo malo hku nna tara hte sharai lajang sa wa, hkrang hpon hku sharai lajang, tara hte sharai lajang, gumhpon sharai lajang, ningpot de sharai lajang ai hpe hkan shagrin, lawu tsang hpongchyom hte rungdap hku sharai lajang sa wa, amyu myu re hpong shingra wuhpung ni tinang sadi, tinang gonhkang ai hpe madi shado, mare masha hkan sa tara, mare gahtong hkan sa tara, bungli galo hkan sa tara, wuhpung wahpong hkan sa tara re hpong shingra shabung shara lam hta na akyu asung jashon sa wa ra ai. Hkum tsup ai upadi tara akyu htam hkrang masa go gap da, gat mare gahtong nhton masha ni ko bung hkup lu ai upadi tara akyu htam hkrang masa go gap lam htu sit sa wa, upadi tara madi shado htung tara jahkum shatsup, upadi tara hkye garum hkrang masa jahkum shatsup sa wa ra ai. Tara hte ahko ahkang makop ai lam, hpai shai lam lajang shakyet tara hkrang do jahkum, hpong shingra gatsu lam sadi maja tara hkrang, akyu ara tsun shadan tara hkrang, bongban jahkrup tara hkrang, hkye garum shado tara hkrang do jahkum da, mung shawa akyu ara hprai sum rat lam, ahko ahkang akyu ara makop ai mahkrun wo jahkrang da rai ra ai. Hpong shingra sali wunli lam hta na sadi maja tek gon hkrang masa sharai jahkrak da nna mungchying sha ni a sak sumri sut gan wunli ama hkam ton ra ai.
Hkumra zuphpong hta madun shapro ai,tara hte mungdan uphkang lam dam malam htu sit na rai yang,ubadi tara muhtam masha hpung ni a hpaji madang, muhtam tsam marai, muhtam ronlai sharot shatso dat nna pati hpe manoi, mungdan hpe manoi, mung chying sha hpe manoi, ubadi hpe manoi ai hpong shingra tara muhtam masha hpung go sharot ton ra ai. Hpaji madang tso ai ubadi uphkang muhtam masha hpung go shangang ton nna myit lai mung masa gomaden lam hpe nambat langai ko ton, tara do masat hpung, tara hkan shagrin hpung, tara manat hpung masha go shangang ton, tara do masat, tara hkan shagrin, tara manat rungdap ganbu hte masha ngau shada bai nna gaga rungdap na maka gu ai ganbu hte masha ngau shada tsun htinglai pinra hpo jahkrang ton nna ubadi uphkang muhtam masha hpung go shangang sa wa, ubadi ko hkan nna mu tam galo htung tara jahkum satsup dat,maka gu ai tara sara, laksan tara sara ni ko nna tara do masat masha, tara du, tara jep du lata la na htung tara go sharot ton,mung masa ubadi jong ko nna pru ai jongma ni hpe lata lang na htung tara go sharot ton nna muhtam ama hkam hkrang jahkum satsup ton ra ai. Ubadi kyuhtam masha hpung go shangang ton, lohtam ai tara sara ni miwa mung nsam rong ai hpong shingra tara uphkang lam yan hkom na myit tsu myit hte da kan myit jat shagreng ya nna hpong shingra tara sara, suya mu jum tara sara, hpaga dap tara sara go mazum ton, shada akyu shalu hkat ai tara sara hpung go mazum ton ra ai.Tara uphkang masha ngau shapan shalat hkrang nnan hpan shalat nna miwa mung nsam rong ai hpong shingra ubadi munglun hkrang, sharin hkrang, laika hkrang hku shabyin dat, miwa mung nsam rong ai hpong shingra ubadi munglun sharin laika ko shang lu,sharin gok ko shang lu, bo nu ko shang lu hkra htu sit dat,miwa mung nsam rong ai hpong shingra tara uphkang hkrang chye ai hte hkan shagrin lu ai tara manat masha ngau hte hpang hkyem n-gun shapan shalat ton ra ai.
Zuphpong hta lajin dat ai, pati woion lam go ubadi hte mungdan uphkang lam htu sit, hpong shingra ubadi uphkang mungdan gomaden na npot madung re. Pati e tara uphkang muhtam ai lam hpe jat shagreng ai hte htu sit dat nna pati woion lam hpe ubadi hte mungdan uphkang ai lam shagu ko ginhkyom bang dat ra ai. Tara ja ja hkan shagrin, atsang shagu woion ganbu ni ko nna shong tara hkan shagrin dan,tara ko hkan nna bungli galo, tara lale nna ahko ahkang jai lang re mu nmai galo ai,grau nna go ga shalai, ahkang lang nna mung masha ni hpe dip sha re mu nmai galo ai. Pati e woion ai gata ubadi hte mungdan uphkang ai htung tara hte muhtam hkrang jahkum satsup ton, pati e ubdai hte mungdan uphkang ai yong lam tara hte hprai hparan dodan muhtam hkrang sharai jahtuk ton, ubadi hte mungdan uphkang lam shabung shara, rau galang ta hprai hparan, bunghkup shara nna pati rapdo tara hkan dodan hkrang jahkum satsup dat ra ai. Atsang shagu mung chying sha gasa hpong rapdo, asuya, mung masa bongban dap, tara shen rung dap, tara jep rungdap na pati mazum hpung ni tinang rungdap hta tara hkan du ndu lam atsom woion ai hte shadut shadep nna tara hkan rungdap ni tara shut re lai hpe jaja jep jeyang ra ai. Pati gata htung tara jat shagreng nna hkumtsup ai hkrang go shangang ton,pati tara lang nna pati e pati hpe gonhkang, tara ja ai hte gonhkang,pati hpung shang masha, ganbu ni ko nna mungdan tara woi hkan shadik lam htu sit dat ra ai. Pati hpung shang ganbu ni a ubadi uphkang myit nshat hte tara ko hkan nna bungli ban lajang ai tsam marai sharot shatso dat, ubadi uphkang akyu nsi hpe atsang shagu na woion ganbu ni a muhtam yingam shadon yu na lachyum madung shatai, ubadi tara lu hkan nlu hkan lam hpe ganbu lata jep ai lachyum madung shatai ton ra ai.Lawu tsang muhtam lam hta tara lang shaja, lawu tsang pati mazum hpung ni tara hte mungdan uphkang ai ko na ahkyak majan n-gun jashon dat nna lawu tsang de madung, lawu tsang de n-gun lo dat ai ubadi uphkang muhtam hkrang go shangang sa wa ra ai. Tara hte hpyen hkang, hpyen hpung hpe tara ja ja hku hkang lang,prat masa nnan gata na hpyen shagreng bandung ko shingrau tik tik rai let, htaphtuk ai miwa mung nsam rong ai hpyen mu ubadi uphkang hkrang go shangang ton,mungdan makop ai hte hpyen hpung gomaden ubadi uphkang madang sharot shatso dat ra ai. Ubadi ko hkan nna "Mungdan langai tara lahkong"hkrang dingyang ama hkam sa wa, mungdan shabung shara lam htu sit dat,HongKong,Aumen hpe dingyang wumja majan jat shangun, mungdan simsa shabung shara lam htu sit dat, HongKong, Aumen, Htaiwan na chyurum hpu nau ni a lu ra ai ahkang aya hpe makop maga ya ra ai. Mung shinggan hte seng hkra ai tara muhtam lam jat shaja sa wa,ubadi ladat lang nna anhte mungdan a ahkang aya, wunli lam, majan jat lam hpe makop lahku la ra ai, anhte mungdan na mung masha, mung shinggan nga tara shang masha bai nna gaga mung dan na masha, tara shang masha ni anhte mungdan ko nga yang na lu ra ai ahkang aya hpe makop maga ya ra ai.
Hkumra zuphpong hta ya yang na prat masa hte mu lit ni hpe hprai hpaga dan, pati hpung na myit rum ni yong myit masin hte manot masa hpe ginjo a dam malam gram sharai, dam malam ai hte tara hte mungdan uphkang na dodan lam gaba ko shalom bang dat,prat masa hpe yu mahta, galoi mung hkrit tsang ra ai myit gun rong nna ahkyak ai majan jat hkinjang magra gaja ton ai hta n-ga mung gata shinggan na masa lai shai lam hpe galoi mung lawan ai hte myit chye ra ai, dodan tsam marai hte ja sutgan nganggrin hkamja majan jat mu dingyang galo gaja ra ai, mung masha shingteng mu hte kun dinghku matsan ruyak ai mung masha ni hpe madi shado ai mu dingyang galo gaja ra ai, ronlai shading sharai mu dingyang galo gaja ra ai, tara ja ja hku pati uphkang ai mu dingyang galo gaja ra ai, hpong shingra simsa nganggrin mu dingyang galo gaja nna htaning na npot de go gaja ton ra ai.
Hkumra zuphpong hta pati a tara ganu ko hkan nna ginjo nannong mu gun rapdo hpong shingnan rapdo salang Ma Gyen Htang, Wang Zo An, Mau Wan Chun ni hpe ginjo nannong mu gun rapdo hpong shingnan salang hku lata jat bang dodan da sai.
Hkumra zuphpong hta ginjo suthpom pati htunghkang tara jep rapdo nannong mu gun rapdo hpong ko nna Li Tung Sin, Kyang Gye Myin, Wang Yung Chin, Li Chun Chin, Wan Hkyin Leng re salang ni laja lana hku tara tot lale ai manghkang jep shagrin mungga hpe jep dodan myithkrum da, ginjo suthpom pati hpyen mu rapdo htunghkana tara jep rapdo ko nna Yang Kyin Shan tara tot lale manghkang jep shagrin mungga hpe mung jep dodan myit hkrum da, ginjo mung masa gon dap ko nna shong e Li Tung Sin, Kyang Gye Myin, Wang Yung Chin, Li Chun Chin, Wan Hkyin Leng re ni hpe pati hpung ko nna shapro kau na hku jeyang ai lam hpe mung galang bai shagrin da rai sai.
Hkumra zuphpong hta,pati hpung ting na myit rum ni,mungdan ting amyu shagu mungchying shawa ni myit hkrum mangrum hte dinghkung mu madu Si Gyin Hpyin a makau grupyin shinggrup tik tik rai,Miwa mung nsam rong ai hpong shingra donghkon tso tso hpai sharot, kyetshop ai hte tara hte mungdan uphkang ai hkikhkam mu ko shang lom nna shakut shaja, kanka muhtam,tara hte mungdan uphkang ai miwa mung go maden na matu shakut shaja ga nga ginron dat nga ai.
(Gale ai: Yongba Tang, Hka-lam No, Nhkum Hkon Bok)
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn